নিশির ধ্যান-জ্ঞান সবই বাউল গান নিয়ে। এই সময়ের তরুণদের মধ্যে যখন রক, ব্র্যান্ড সংগীতের প্রতি আগ্রহ দেখা যায় তখন তার আগ্রহের জায়গাটা কেন বাউল সংগীতে? হাস্যোজ্জ্বল মুখে এই প্রশ্নের জবাব দিতে গিয়ে নিশি বলে, বাউল গান হচ্ছে মাটির গান। আমার কাছে বাউল গানটা খুব ভালো লাগে। এছাড়া বাবা-মা বাউল গান খুব পছন্দ করেন। পরিবারের সকলের আগ্রহ-পছন্দ এবং নিজের মধ্যে এই গানের প্রতি ভালোবাসার কারণেই বাউল করতে শুরু করি আমি।